pythainlp/thai-open-data-go-th huggingface dataset:
จอก มีดีให้เราใช้
จอก เป็นพืชที่อยู่เหนือน้ํา อายุหลายปี  เกาะตัวกันเป็นกระจุก รากลอยอยู่ใต้ใบลอยอยู่ในน้ํา ลําต้นแตกเป็นกอ ใบสีเขียวหม่น การเจริญเติบโตจะแผ่ขยายทอดตัวเหนือน้ําเป็นวงกว้างขึ้นเรื่อย ๆ แตกตัวขยายพันธุ์ตามธรรมชาติด้วยไหล แล้วแตกต้นแตกรากขึ้นเองได้เรื่อยๆ จนกลายเป็นวัชพืชที่กั้นการไหลของน้ํา ก่อปัญหาให้แก่การสัญจรทางน้ําและกิจกรรมทางน้ํา และยิ่งมีปริมาณมากและหนาแน่นจะยิ่งทําให้บดบังแสงและกั้นออกซิเจนในน้ํา ทําให้พืชและสัตว์ใต้น้ําเกิดความเสียหาย เช่นสาหร่ายน้ําจืด ไม่สามารถรับแสงทําให้ชะงักการเติบโต เมื่อบดบังแสงจะทําให้น้ําเย็นกว่าปกติเพราะไม่ได้รับแสงอาทิตย์ทําให้ปลาไม่สามารถวางไข่ได้ และหากจอกเน่าก็จะทําให้เกิดน้ําเสียตามมาอีกด้วย
ดอกนางแย้ม ไม้ประดับ ฟอกกลิ่น
ดอกนางแย้ม เป็นไม้พุ่มขนาดสันทัด อายุยาว ด้วยดอกที่มีสีสวยงามตา ผลิดอกได้ทุกฤดู ดอกบานนาน และมีกลิ่นหอม จึงนิยมนําไปใช้ในการตกแต่งสวน ถือเป็นหนึ่งในไม้ดอกที่นักภูมิสถาปัตย์นํามาใช้จํานวนมาก
หญ้าดอกขาว วัชพืชมากสรรพคุณ
หญ้าดอกขาว มีชื่อเรียกอีกอย่างหนึ่งว่าบาหยา มีถิ่นกําเนิดมาจากประเทศมาเลเซีย เป็นพืชชนิดเดียวกับต้อยติ่ง เป็นหนึ่งในศัตรูของพืชผล เพราะหญ้าดอกขาวนั้นใช้วิธีหาอาหารจากการดูดอาหารและน้ําจากต้นพืช โดยไม่สามารถอยู่ได้ด้วยตัวเองเพียงลําพัง จึงถือได้ว่าหญ้าดอกขาวเป็นพืชกาฝากอีกหนึ่งชนิดเลยก็ว่าได้ครับ ทําให้พืชผลทางการเกษตรของเราหยุดการเจริญเติบโต หรือมีการเจริญเติบโตอย่างไม่เต็มที่
ดอกคําฝอย ประโยชน์และการปลูก
ดอกคําฝอย เป็นพืชที่พบได้ทั่วไปในแถบตะวันออกกลาง ประเทศจีน อัฟริกา และรัสเซีย จึงไม่สามารถระบุแหล่งกําเนิดที่ชัดเจนได้  และในปัจจุบันมีการปลูกอย่างแพร่หลายในพื้นที่ที่มีสภาพอากาศหนาวและแห้งแล้ง ในบ้านเรานั้นนิยมปลูกดอกคําฝอยในภาคเหนือ เพราะมีสภาพอากาศเหมาะกับการปลูกดอกคําฝอย
หมากเหลือง ไม้มงคล เรืองลาภ
หมากเหลืองเป็นพืชที่นิยมปลูกเป็นไม้ประดับไว้ตามบ้านเรือน หมากเหลืองนั้นมีถิ่นกําเนิดมาจากหมู่เกาะมาดากัสการ์ ซึ่งมีสภาพอากาศร้อนชื้นเหมาะกับพืชตระกูลหมาก อย่างในประเทศไทยเรานิยมปลูกหมากเหลืองเป็นไม้ประดับสวน เพราะหมากเหลืองให้ใบสีเหลืองอมเขียวสีสวยสดใส ทั้งยังมีความเชื่อว่าหากปลูกหมากเหลืองไว้ในบ้านแล้วจะทําให้เกิดโชคลาภแก่สมาชิกในบ้านและเป็นที่นับหน้าถือตาแก่ผู้พบเห็น
ดอกโสน ผักพื้นบ้าน ปรับปรุงดินได้
ดอกโสน เป็นผักบ้านนา พบมากในเขตภาคกลาง และเป็นดอกไม้ประจําจังหวัดพระนครศรีอยุธยาอีกด้วย นิยมนํามาประกอบเป็นอาหาร ให้สีสวยและมีความอร่อย เมนูยอดนิยมที่เราพบเห็นได้บ่วยในปัจจุบันคือ ดอกโสนผัดไข่ ห่อหมกปลาดอกโสน ไข่เจียวดอกโสน ยําดอกโสนทอดกรอบ หรือจะนํามาลวกจิ้มน้ําพริกก็มี   นอกจากความอร่อยและอิ่มท้องแล้ว ดอกโสนยังมีฤทธิ์ทางยา เพิ่มวิตามินเอและสารต้านอนุมูลอิสระ
ครั่ง ศัตรูพืช ผลผลิตมีมูลค่า
ครั่ง ถูกนับว่าเป็นสัตว์จําพวกเดียวกับเพลี้ย ที่ชอบดูดกินน้ําหวานของต้นไม้ จนทําให้ต้นไม้สูญเสียสมดุลและเหี่ยวแห้งลงได้ เป็นต้นเหตุที่ทําให้พืชผลที่ปลูกไว้ได้รับความเสียหายเพราะทําให้ผลผลิตลดลง และยังเป็นต้นเหตุของโรคพืชต่างๆอีกด้วย  จึงถือได้ว่าเจ้าครั่งต้วเล็กพวกนี้เป็นศัตรูพืชเช่นเดียวกับ เพลี้ย
เล้าไก่ เรื่องใหญ่เพื่อให้ได้ผลผลิตที่ดี
เล้าไก่ คือโรงเรือนหรือคอกสําหรับไก่ ไม่ว่าจะเล็กหรือใหญ่ก็ตาม ขึ้นอยู่กับปริมาณไก่ที่เราเลี้ยง ส่วนความยากง่ายในการก่อสร้างนั้นขึ้นอยู่กับงบประมาณและแผนการเลี้ยงของเราครับ หากเราเลี้ยงไก่ในช่วงเริ่มต้นในแบบทดลองเลี้ยง การสร้างเล้าไก่เราก็สามารถสร้างโดยหาวัสดุที่มีในบ้านในสวน เช่นหญ้าแฝก ต้นไผ่  เพื่อใช้ให้ไก่พักบังแดดบังฝน แยกส่วนออกจากพื้นที่บ้านพักอาศัยของเรา แม้ว่าแต่ก่อนเราจะเห็นคนโบราณเลี้ยงไก่ไว้ใต้ถุนบ้าน แต่ไม่ถูกสุขลักษณะ อาจทําให้ไรไก่หรือเชื้อโรคต่างๆ สร้างปัญหาสุขภาพให้แก่ผู้เลี้ยงไก่ได้
เพลี้ยแป้ง ศัตรูพืชตัวร้าย
เพลี้ยแป้ง ศัตรูพืชตัวเล็กที่ชอบแอบอิงอยู่ตามต้นพืชหรือใบพืช ชอบอยู่ด้วยกันเป็นฝูง ทําให้สร้างความเสียหายให้กับพืชผลไปไม่น้อย เพลี้ยแป้งนั้นจะมีลักษณะสีขาวเพราะมีขี้ผึ้งเคลือบผิวไว้ มีขาเล็กๆรอบๆลําตัวหลายขา เคลื่อนตัวช้า อาหารที่โปรดปรานของเพลี้ยแป้งก็คือ น้ําหวาน หรือ อาหารจากต้นผักและพืช โดยเพลี้ยแป้งนั้นจะถ่ายน้ําหวานเพื่อที่จะเคลือบใบหรือรากของต้นพืชไว้ จากนั้นก็ทําให้ใบหรือรากขึ้นเชื้อราสีขาว พร้อมกับมีสารเร่งการเจริญเติบโตของพืชพันธุ์ที่ถูกเคลือบไว้ด้วยน้ําหวาน ทําให้ใบพืชส่วนนั้นไม่ได้รับแสงแดดและเหี่ยวเฉาตายได้ในภายหลัง จากนั้นเพลี้ยแป้งจะค่อยๆ ใช้ปากดูดน้ําหวานในใบพืช
ถั่วแปบ อุดมไปด้วยแร่ธาตุมากมาย
ถั่วแปบ เป็นพืชที่อยู่ในวงถั่ว ชอบขึ้นในอากาศร้อนชื้นโดยมีถิ่นกําเนิดอยู่ในประเทศอินเดีย ซึ่งนิยมปลูกไว้เพื่อบริโภคเป็นเครื่องเคียงของอาหารคาวหวาน จนปัจจุบันมีการปลูกอย่างแพร่หลายมาจนถึงทวีปเอเชีย ถั่วแปบเป็นพืชที่ไวต่อแสงแดด ไม่เพียงแต่มีประโยชน์ในการนําไปปลูกไว้บริโภคเป็นอาหารเท่านั้น แต่ เพื่อนๆ เกษตรกรบ้านเรามักจะนําถั่วแปบไปปลูกเป็นพืชบํารุงดิน เพราะรากถั่วแปบนั้น อุดมไปด้วยแร่ธาตุมากมายไม่ว่าจะเป็นโปรตีนหรือแหล่งอาหารของพืชถั่ว ช่วยบํารุงดิน ปรับสภาพดินให้เหมาะกับการปลูกพืชชนิดอื่นในครั้งต่อไปได้ และถั่วแปบยังใช้เป็นอาหารของสัตว์ได้อีกด้วย
ทําความรู้จักกับพืชเศรษฐกิจ
พืชเศรษฐกิจ เป็นศัพท์ที่เราได้ยินกันบ่อย ๆ หลายครั้งก็อาจจะข้องใจว่า คืออะไร ซึ่งอันที่จริงหากจะสรุปสั้น ๆ ให้เข้าใจง่ายก็คือ พืชที่เราสามารถนํามาใช้ประโยชน์เป็นอาหารให้แก่คนและสัตว์ได้ และสามารถผลิตออกมาแล้วขายได้ ยิ่งขายดี ขายได้มาก ก็ยิ่งมีความสําคัญมาก ยิ่งส่งออกได้ในปริมาณสูง ๆ ก็ยิ่งได้รับความสนใจมากครับ
หญ้าแพรก ใช้ประโยชน์ได้อย่างหลากหลาย
หญ้าแพรกเป็นพืชที่มีอายุหลายปี จัดเป็นพืชตระกูลหญ้า พบได้ทั่วไปทั้งในทวีปเอเชีย ทวีปออสเตรเลียรวมถึงยุโรปทางใต้ ซึ่งหญ้าแพรกนั้นเป็นพืชพื้นเมืองของทวีปแอฟริกามีชื่อว่า หญ้าเบอร์มิวด้า ตามชื่อเมืองเบอร์มิวด้า ส่วนในบ้านเราก็เรียกว่าหญ้าแพรกกันจนติดปาก เป็นหญ้าที่สามารถนําไปใช้ประโยชน์ได้อย่างหลากหลาย ไม่ว่าจะเป็นการใช้สําหรับปลูกในสนามฟุตบอลหรือในสวนสาธารณะ ใช้ปลูกคลุมดินให้สนามหรือที่โล่งให้ดูเขียวขจีสวยงามตามธรรมชาติ ช่วยกันหน้าดินพังทลายได้ แต่ยังไม่สามารถกันการกัดเซาะของน้ําได้ หรือกันหน้าดินพังทลายได้ดีเท่ากับหญ้าแฝก
ดอกบานชื่น ไม้ล้มลุกดอกสวยงาม
ดอกบานชื่นเป็นไม้ล้มลุกที่มีดอกสวยงาม มีถิ่นกําเนิดอยู่ในแถบละตินอเมริกา แต่เดิมนั้นดอกบานชื่นจะมีเพียงแต่สีม่วงอ่อน ต่อมาได้มีการพัฒนาสายพันธุ์ของดอกบานชื่น ทําให้มีหลากหลายสีสัน นิยมใช้ปลูกเป็นไม้ประดับ และในบ้านเราก็ยังมีความเชื่อว่าดอกบานชื่นนั้นเป็นไม้มงคลหากบ้านเรือนใดปลูกไว้แล้วจะทําให้สมาชิกในบ้านมีความเป็นสุขและเบิกบาน จึงทําให้หลายบ้านนิยมปลูกดอกบานชื่นเป็นไม้ประดับ
ปาล์มน้ํามัน พืชเศรษฐกิจสําคัญของไทย
ปาล์มน้ํามันเป็นพืชที่นิยมปลูกในทวีปเอเชีย แต่กลับมีถิ่นกําเนิดอยู่ในประเทศแอฟริกาใต้ เป็นพืชที่ขึ้นได้ดีในดินทราย ต้นปาล์มมีความสามารถในการกักเก็บน้ําได้ดีในหน้าแล้ง บ้านเรานั้นมีการปลูกปาล์มน้ํามันส่วนใหญ่ในพื้นที่ภาคใต้ ซึ่งเป็นพื้นที่ราบและมีสภาพอากาศร้อน ทําให้สามารถปลูกปาล์มน้ํามันขึ้นได้ดี แต่ในพื้นที่ภาคกลางและภาคอีสานก็สามารถปลูกปาล์มน้ํามันได้เช่นเดียวกัน แม้จะมีปริมาณไม่มากนักก็ตาม ประเทศไทยเราเป็นผู้ส่งออกปาล์มน้ํามันรายใหญ่แห่งหนึ่งในภูมิภาคเอเชีย จึงทําให้เพื่อนๆเกษตรกรในบางพื้นที่หันมาปลูกปาล์มน้ํามันกันมากขึ้น เพราะนอกจากปาล์มน้ํามันจะสามารถแปรรูปเป็นน้ํามันเชื้อเพลิงเครื่องยนต์ได้แล้วยังมีการแปรรูปปาล์มน้ํามันไปใช้ในโรงงานอุตสาหกรรมทั้งใช้เป็นวัตถุดิบในการผลิตอาหารบางชนิด และผลิตภัณฑ์ที่ใช้ในชีวิตประจําวันได้อีกด้วยครับ
ส้มแขก หวานอมเปรี้ยว ลดไขมัน
ส้มแขกเป็นพืชผลที่นิยมเพาะปลูก​กันอย่างมากทางภาคใต้ของประเทศไทย ซึ่งส้มแขกนั้น มีชื่อเรียกที่แตกต่างกันไปในหลายพื้นที่ อย่างเช่น ส้มควาย มะขามแขก อาแซกะลูโก ส้มมะอ้น ส้มมะวน ชะมวงช้าง​ เป็นต้น ชาวบ้านในภาคใต้นิยมใช้ส้มแขกเป็นส่วนผสมการทําแกงต่างๆ อย่างเช่น แกงส้ม แกงเลียง ต้มปลา และน้ําแกงสําหรับราดขนมจีน​ เพื่อเพิ่มรสชาติความเปรี้ยวเข้าไปในอาหาร และไม่กี่ปีที่ผ่านมา ได้ค้นพบว่า ส้มแขกมีคุณสมบัติ​ในการยับยั้ง​เอนไซม์​บางชนิด ที่มีความสามารถ​ใน​การ​สร้างไขมัน จึงทําให้ส้มแขกมีส่วนช่วยในการลดน้ําหนักเป็นอย่างดี และมีสรรพคุณ​ในการลดความดันโลหิต​ได้ดีอีกด้วย
หอมหัวใหญ่ เครื่องเทศประจําครัวเรือน
หอมหัวใหญ่เป็นพืชผักสวนครัวที่ต้องมีติดไว้ในเเทบทุกบ้านก็ว่าได้ และยังเป็นพืชที่ต้องการของตลาดเป็นอย่างมาก หลาย ๆ พื้นที่ได้เปลี่ยนจากการปลูกอ้อยในหน้าแล้ง มาปลูกหัวหอมใหญ่แทน เพราะหัวหอมใหญ่เป็นพืชที่ใช้น้ําน้อย ดูแลง่าย เเละเติบโตเร็ว จึงทําให้เหมาะกับการปลูกในหน้าแล้งได้อย่างดี
ว่านสี่ทิศ ดอกงาม สรรพคุณเพียบ
ว่านสี่ทิศ เป็นพืชว่านประเภทหัว มีถิ่นกําเนิดในแถบประเทศละตินอเมริกา และแพร่เข้าสู่ทวีปเอเชีย นิยมปลูกมากในประเทศที่มีภูมิประเทศอบอุ่นถึงร้อนชื้น โดยในประเทศไทยเราได้มีการปลูกพืชชนิดนี้นานมาแล้ว เพราะมีสภาพอากาศที่เหมาะสมต่อการเจริญเติบโตของว่านสี่ทิศ  เพื่อนๆ เกษตรกรนิยมปลูกกันเพื่อเป็นไม้ดอกไม้ประดับส่งออก เพราะเป็นที่ต้องการของตลาดต่างประเทศ โดยพันธุ์ที่ปลูกเป็นการค้านั้นส้วนใหญ่เป็นพันธุ์ลูกผสมทั้งสิ้น
ต้นเล็บครุฑ ปลูกให้งามไม่ยากอย่างที่คิด
ต้นเล็บครุฑเป็นพืชยืนต้นซึ่งออกใบในลักษณะทรงพุ่ม โดยแต่ละบ้านจะนิยมปลูกกันไว้เป็นไม้ประดับ โดยมีความเชื่อว่าหากบ้านใดปลูกต้นเล็บครุฑไว้แล้วจะทําให้ปัดเป่าสิ่งชั่วร้ายไม่ให้เข้ามายุ่งเกี่ยวกับสมาชิกภายในบ้านได้ เพราะขอบใบเล็บครุฑจะมีหยักแหลม เป็นสัญลักษณ์ของการกําจัดสิ่งไม่ดีหรือเคราะห์ร้ายนั่นเอง อีกทั้งต้นเล็บครุฑนั้นยังมีประโยชน์อย่างมากมาย เพราะเป็นพืชที่ให้กลิ่นฉุนสามารถนําไปใช้ปรุงอาหารเพื่อดับกลิ่นคาวของอาหารได้ หรือจะนําไปหมักเนื้อสัตว์ก่อนนําไปปรุงอาหาร และเราก็ยังนิยมนําใบของเล็บครุฑไปลวกรับประทานเเป็นเครื่องเคียงกับอาหารเมนูต่าง ๆ ได้ด้วย
ชะเอม ชื่อเขมรแต่พันธุ์ไทย
ชะเอมเป็นไม้เถา แต่เดิมเขียนว่า ชเอม มากจากคําว่า “เฌอเอม” ในภาษาเขมรที่มีความหมายว่า ต้นไม้ที่มีรสหวาน ส่วนในไทยเรานั้นเรียกชะเอมตามภาษาถิ่นที่แตกต่างกันไป บ้างก็เรียกว่าชะเอมป่า ในภาคเหนือเรียกว่าส้มป่อยหวาน จังหวัดสงขลาและนราธิวาสเรียก อ้อยช้าง เป็นต้น ลักษณะของลําต้นมีหนามปกคลุม ผิวเปลือกนอกขรุขระสีน้ําตาลเข้ม ส่วนเนื้อไม้ใต้เปลือกนอกมีสีขาวครีม ใบชะเอมคล้ายใบกระถิน แตกช่อดอกสีขาวปนเหลืองที่ปลายก้าน มีฝักแบนที่ภายในมีเมล็ดภายในประมาณ 3-7 เมล็ดนูนออกมาอย่างชัดเจน  ให้ผลชะเอมสีเขียวก่อนที่จะกลายเป็นสีน้ําตาลเข้มเมื่อแก่เต็มที่
ดาวกระจาย ดอกงาม สรรพคุณเพียบ
ดาวกระจาย คือ ชื่อไม้ดอกที่เราส่วนใหญ่จะคุ้นกับชื่อภาษาอังกฤษ “Cosmos” มากกว่า เพราะจะพบเจอในรีวิวท่องเที่ยวกล่าวถึงทุ่งดอกคอสมอส จนอาจจะลืมเลือนชื่อไทยกันไปบ้าง ดอกดาวกระจายเป็นดอกในวงศ์เดียวกันกับดอกบานชื่น ดอกเบญจมาศ และดอกบานชื่น เป็นพืชล้มลุกขนาดเล็ก สูงเต็มที่ประมาณ 2 เมตร แต่ส่วนใหญ่ที่พบในประเทศไทยมีความสูงไม่มากนัก เป็นดอกที่ผลิเป็นฤดูกาล นิยมนํามาปลูกประดับสวน เพราะมีสีสันหลากหลาย และมีการปลูกเพื่อตัดดอกบ้างในบางพื้นที่ ดอกชนิดนี้มีถึง 29 สายพันธุ์ แหล่งกําเนิดอยู่ที่ประเทศเม็กซิโกและแถบประเทศในทวีปอเมริกาใต้ .
ถั่วแดง ปลูก 3 เดือนเก็บเกี่ยวทันใจ
ถั่วแดงเป็นพืชที่นิยมนําไปทําเป็นอาหาร ไม่ว่าจะเป็นของคาวหรือของหวาน ทั้งยังใช้แปรรูปเป็นแป้งทําขนมเป็นที่ต้องการของต่างประเทศเป็นอย่างมาก ทําให้ถั่วแดงสามารถส่งออกไปขายต่างประเทศได้เป็นจํานวนเงินหลายบาท  เรียกได้ว่าเป็นพืชไม้ล้มลุกที่สร้างรายได้ได้ดีเลยล่ะครับ
โรงเรือนปลูกผัก กับการจัดการฟาร์ม
โรงเรือนปลูกผัก ถือว่าเป็นส่วนหนึ่งของการจัดการฟาร์มพืชผัก ที่มีการนําการวางแผนงานมาใช้ในการบริหารจัดการฟาร์ม แต่ก่อนเราต่างคิดว่าโรงเรือนนั้นเหมาะสําหรับประเทศเมืองหนาว ที่จะต้องมีโรงเรือนเพื่อให้ความอบอุ่นและคลุมบังลมหนาวและหิมะ เพื่อให้พืชผักเติบโตได้ตามปกติ แต่พอมาถึงยุคนี้ ด้วยแมลงต่างๆ มาก่อกวนพืชผักค่อนข้างมาก และเราก็พยายามลดการใช้สารเคมีลง
ส้มเขียวหวาน ก่อนปลูกต้องลงรายละเอียด
ส้มเขียวหวาน เป็นส้มที่มีรสชาติหอมหวานอมเปรี้ยวเล็กน้อยทําให้เป็นที่นิยมในการบริโภคทั้งในไทยและต่างประเทศเพราะเป็นส้มที่ให้รสชาติดีไม่ฝาดหรือเปรี้ยวจนเกินไป ว่ากันว่าส้มเขียวหวานนั้นเกิดจากการกลายพันธุ์ของส้มแก้ว ที่เมื่อสุกจัดแล้วมีเปลือกสีเขียว แต่เนื้อผลกลับมีรสหวาน จึงเป็นที่มาของชื่อ “ส้มเขียวหวาน” เหตุผลที่ได้รับความนิยมในประเทศไทยแพร่หลาย นอกจากเรื่องของรสชาตและคุณประโยชน์แล้ว อาจจะเป็นด้วยราคาของส้มเขียวหวานนั้นโดยเฉลี่ยไม่สูงมากจนเกินไป จึงทําให้สามารถซื้อหามารับประทานกันได้ไม่ยากครับ
มะขามแขก สมุนไพรกลิ่นใบฉุน
มะขามแขก พืชที่พบเจอได้ทั่วไปในบ้านเรานั้นมีถิ่นกําเนิดมาจากในประเทศแถบอัฟริกา ได้แก่ ประเทศซูดานและโซมาลิแลนด์ แต่กลับพบมากในภาคใต้ของประเทศอินเดียซึ่งเป็นพื้นที่ที่มีสภาพอากาศร้อนชื้นเหมาะกับที่จะเป็นพื้นที่อยู่อาศัยของพืชมะขามแขก ต่อมาก็ได้มีการนําพืชมะขามแขกเข้ามาปลูกกันในไทยกันมากขึ้น ส่วนใหญ่แล้วจะนํามาปลูกวิจัยเพื่อนําไปทําเป็นยาสมุนไพรใช้รักษาโรคต่าง ๆ เพราะมีสรรพคุณในการรักษาโรค
ขึ้นฉ่าย ปลูกแบบพืชไร้ดิน ลงทุนอุปกรณ์ครั้งเดียว เก็บเกี่ยวได้ต่อเนื่องยาวนาน
ขึ้นฉ่าย หรือที่บางคนก็นิยมเขียนหรือพิมพ์ว่า คื่นช่าย หรือ คื่นฉ่าย  ซึ่งไม่ว่าจะใช้คําไหนก็ตาม เราก็เข้าใจตรงกันว่า คือผักชนิดเดียวกันนั่นเอง แต่การใช้คํานี้อย่างเป็นทางการควรใช้คําว่า ขึ้นฉ่าย จึงจะถูกต้อง ขึ้นฉ่าย เป็นพืชล้มลุกขนาดเล็ก อายุ1-2 ปี ลําต้นกลวง มีกลิ่นฉุนทั้งต้น ลักษณะใบหยักเป็นแฉกคล้ายกับผักชี แต่ใบใหญ่หนากว่า ส่วนกลิ่นจะฉุนต่างกันมาก มีก้านใบยาวอวบน้ํา มีระบบรากตื้นเป็นฝอย ยาวไม่เกิน 4 นิ้ว มีดอกสีขาวออกเป็นช่อเล็กๆ ส่วนผลก็มีขนาดเล็กลูกกลมรีสีน้ําตาล ติดผลครั้งเดียว โดยทั่วไปผักขึ้นฉ่ายในบ้านเราจะมีอยู่ 2 สายพันธุ์คือขึ้นฉ่ายฝรั่ง มีลําต้นอวบใหญ่ ต้นสูง 40-60 เซนติเมตร
โรงเรือนเลี้ยงสัตว์ สิ่งสําคัญในการทําปศุสัตว์
โรงเรือนเลี้ยงสัตว์ สิ่งสําคัญในการทําปศุสัตว์ ไม่ว่าจะเป็นฟาร์มสุกร ฟาร์มโคนทโคเนื้อ ฟาร์มไก่ หรือฟาร์มจิ้งหรีดก็ตาม ซึ่งส่วนใหญ่เราจะนิยมสร้างโรงเรือนระบบเปิด เพราะลงทุนด้วยเงินไม่สูงมากนัก ระบายอากาศได้ดี แต่การสร้างโรงเรือนระบบเปิดนี้จะทําให้การควบคุมอุณหภูมิเป็นไปได้ยากปัจจุบันการทําฟาร์มขนาดใหญ่หลายแห่งจึงหันมาใช้การทําโรงเรือนแบบปิด ที่นอกจากจะช่วยเรื่องการควบคุมสภาพอากาศแล้ว ยังควบคุมเรื่องของโรคและแมลงศัตรูสัตว์ได้ด้วย
กุ้งขาวสัตว์น้ําเศรษฐกิจ
กุ้งขาว หรือมีชื่อเรียกอีกอย่างหนึ่งว่า กุ้งแวนนาไม สามารถพบเจอได้ในน่านน้ําหลากหลายทวีปทั่วโลก นิยมนํามาบริโภคเนื้อกันเป็นอย่างมาก ประเทศแรกในทวีปเอเชียที่นํากุ้งขาวมาเลี้ยงนั้น ได้แก่ ไต้หวัน ตามด้วยจีนที่ในปัจจุบันมีการส่งออกกุ้งขาวในปริมาณมาก ประเทศถัดมาในทวีปเอเชียที่มีการเลี้ยงกุ้งขาวก็คือประเทศไทยบ้านเรานั่นเองครับ โดยในช่วงแรกๆ ประสบปัญหาในการเพาะเลี้ยงกุ้งขาวหลายประเด็น ไม่ว่าจะเป็นระดับน้ําในการเพาะเลี้ยง ความเป็นกรดด่าง และอาหารที่ใช้ในการเลี้ยงกุ้งต่างๆ แต่ในเวลาต่อมา ระหว่างที่กุ้งก้ามกรามให้ผลผลิตน้อยลง ทําให้มีการนํากุ้งขาวมาทดสอบเลี้ยงในบ้านเราอีกรอบ จนสามารถเลี้ยงกุ้งขาวได้สําเร็จและมีการส่งออกกุ้งขาวเป็นจํานวนมากเป็นอันดับสอง รองจากประเทศจีน
บร็อคโคลี่ ผักดอกเขียวยอดนิยม
บร็อคโคลี่เป็นพืชที่อยู่แถบทวีปยุโรป นิยมปลูกในพื้นที่ที่มีอากาศหนาวจะทําให้ได้ดอกบร็อคโคลี่สีเขียวเข้ม ดอกใหญ่รสชาติดี เหมาะสําหรับนําไปรับประทานและปรุงรสอาหาร ทําให้บร็อคโคลี่เป็นที่ต้องการในตลาด และมีราคาสูงอย่างมาก แต่เดิมนั้นบ้านเราได้มีการนําบร็อคโคลี่เข้ามาปลูกในไทยอยู่บ้าง แต่ก็จะนิยมปลูกกันทางภาคเหนือ อีสานตอนบน เพราะในหน้าหนาวจะมีอากาศที่หนาวจัด เหมาะสําหรับการปลูกบร็อคโคลี่ แต่ในปัจจุบันนั้น ได้มีการปรับปรุงพันธุ์บร็อคโคลี่ เป็นสายพันธุ์เบา ทําให้สามารถปลูกบร็อคโคลี่ได้ในทุกภาคของไทย แต่ถ้าหากปลูกในสภาพอากาศร้อนชื้นหรือในฤดูฝนแล้ว ก็อาจทําให้ลดผลผลิตของบร็อคโคลี่ลงได้ ทําให้ได้ดอกบร็อคโคลี่ที่ไม่สวยงามเท่าที่ควร
ชันโรง แมลงจิ๋วผลิตภัณฑ์แจ๋ว
ชันโรงเป็นชื่อของแมลงชนิดหนึ่ง ที่อยู่ในอันดับเดียวกับผึ้ง มีขยยาดตัวที่เล็กกว่าผึ้งและไม่มีเหล็กไน โดยแต่ละภาคของประเทศไทยเรามีชื่อเรียกแมลงชนิดนี้แตกต่างกันไป เช่น ในภาคเหนือจะเรียกชันโรงว่า “ขี้ตัวนี” ส่วนในภาคใต้จะเรียกว่า “แมลงอุง” ขณะที่ภาคอีสานจะเรียกว่า “ขี้สูด” แต่ภาคตะวันออกกลับเรียกว่า “อีโลม” ยิ่งไปกว่านั้นทางภาคตะวันตกกลับเรียก ว่า “ตัวตุ้งติ้ง”
น้ําบาดาล แหล่งน้ําใต้ดินธรรมชาติที่มีความสําคัญ
น้ําบาดาล คือแหล่งน้ําธรรมชาติแหล่งหนึ่งที่อยู่ใต้ดิน น้ําบาดาลจะมีการไหลอย่างต่อเนื่องจากที่สูงลงสู่ที่ต่ํา และปริมาตรการกักเก็บย้ําในชั้นหินให้น้ําจะมีความแตกต่างกันระหว่างชั้นหินให้น้ําแรงดันและชั้นหินให้น้ําภายใต้แรงดัน โดยน้ําฝนที่ตกลงมาส่วนหนึ่งจะไหลบ่าไปบนผิวดิน บางส่วนไหลงลงดิน และบางส่วนระเหยกลับคืนสู่ชั้นบรรยากาศ น้ําบาดาล เป็นแหล่งน้ําที่รับน้ําที่ไหลซึมจากพื้นผิวโลกเก็บไว้ตามช่องว่างทุกชนิดทุกประเภทในชั้นดินและชั้นหินจนกระทั่งอิ่มตัวด้วยน้ํา จนกลายเป็นน้ําบาดาลที่เราสามารถสูบน้ําเหล่านั้นเพื่อนํามาใช้ประโยชน์ต่าง ๆ ได้
บัวดิน ปลูกง่ายให้ดอกสวยงาม
บัวดินเป็นไม้หัวขนาดเล็ก นิยมปลูกคลุมดินประดับแปลง ซึ่งบางพันธุ์มีราคาหัวพันธุ์สูง บางพันธุ์ออกดอกยาก แต่เป็นพืชที่สามารถปลูกได้ง่ายและเก็บรักหัวพันธุ์ได้นาน และมีตลาดที่ต้องการอย่างต่อเนื่อง โดยที่ผ่านมาศูนย์พัฒนาโครงการหลวงหนองเขียวได้ส่งเสริมให้เกษตรกรนําไปปลูกเพื่อจําหน่ายหัวพันธุ์ เพื่อเพิ่มศักยภาพในการแข่งขันทางการตลาด บัวดินนั้นมีมากกว่า 70 ชนิดมีชื่อเรียกภาษาไทยว่าบัวสวรรค์ บัวดิน บัวฝรั่ง และบัวจีนโดยมีถิ่นกําเนิดมาจากหลายแหล่งเช่นในประเทศอาร์เจนตินา ประเทศแถบแคริบเบียน ประเทศเม็กซิโกและอเมริกาเหนือ
ส้มโอทับทิมสยาม ส้มโอเนื้อแดงแห่งเมืองนครศรีธรรมราช
ส้มโอทับทิมสยามเป็นผลไม้ที่มีเนื้อผลหวานกรอบ อร่อย ทําให้เป็นที่ชื่นชอบของคนไทยและชาวต่างชาติ จนเป็นผลไม้ที่ขึ้นชื่อเรื่องคุณภาพจากประเทศไทยและยังสามารถส่งออกไปต่างประเทศ สร้างรายได้เข้าประเทศได้เป็นจํานวนมาก ทําให้เพื่อน ๆ เกษตรกรมีรายได้อย่างเต็มที่
หญ้าเนเปียร์ วางแผนดีมีไว้เลี้ยงสัตว์ทั้งปี
หญ้าเนเปียร์เป็นหญ้าที่เรารู้จักกันดีว่าเป็นพืชที่ถูกนํามาใช้เป็นอาหารสัตว์ เมื่อสัตว์กินเข้าไปแล้วจะทําให้เกิดประโยชน์แก่ร่างกายและไม่เป็นพิษต่อสัตว์อีกด้วย  เกษตรกรผู้เลี้ยงโคนิยมนํามาปลูกเพื่อใช้เป็นอาหารหยาบเลี้ยงโคในฟาร์มของตน
กระชายดํา หนึ่งในโสมไทย ปลูกง่าย
กระชายดําเป็นพืชใบเลี้ยงเดี่ยว ในประเทศไทยเรานั้นมีชื่อเรียกหลายชื่อแล้วแต่สถานที่ปลูก เช่นกระชายดํา ว่านกระชายดํา กระชายม่วง ว่านเพชรดําหรือกระชายเลือด  ถูกจัดให้เป็นหนึ่งใน “โสมไทย” โดยพบมากในเขตป่าและภูเขาในประเทศไทยและลาว
ต้นราชพฤกษ์ ต้นไม้มงคล
ราชพฤกษ์ คือชื่อของต้นไม้ที่ให้ดอกสีเหลืองอร่ามในฤดูแล้ง ที่เรามักพบเห็นทั่วไปตลอดข้างทางถนนสายใหญ่ๆ จนถูกขนานนามว่าดอกลมแล้ง ซึ่งเราจะออกดอกสีเหลืองสดสวยงามในช่วงฤดูแล้ง ราชพฤกษ์เป็นไม้ล้มลุก ขนาดลําต้นเล็กแต่ให้ความสูงถึง 15 เมตร มีลําต้นตั้งตรง แตกกิ่งรอบทิศ เนื้อไม้เปราะ แต่เปลือกลําต้นนั้นมีความเหนียว ผิวเปลือกเรียบเนียนตามประกาศของกรมป่าไม้ ได้จัดให้ต้นราชพฤกษ์เป็นต้นไม้ประจําชาติของไทยเรา จัดเป็นไม้เสริมมงคล เพราะมีชื่อที่เป็นมงคล จนถูกนําไปใช้ในการปรกอบพิธีต่างๆ ที่มีความผูกพันกับประเพณีของไทยเรา เช่นการนําเนื้อไม้ไปใช้เป็นเสาหลักเมือง หรือไม้คฑาจอมพลสําหรับจอมทัพ เป็นต้น
หม้อข้าวหม้อแกงลิง พืชกินสัตว์ จากป่าสู่เมือง
หม้อข้าวหม้อแกงลิง เป็นพืชกินสัตว์นกลุ่มของไม้เลื้อยที่มีต้นแยกเพศใบมีรูปร่างคล้ายหม้อเพื่อดักจับแมลง ต้นไม้ชนิดนี้พบเห็นได้ทั่วไปในแถบเอเชียตะวันออกเฉียงใต้ และเอเชียใต้ ไปจนถึงทางตอนบนของประเทศออสเตรเลีย มี่สายพันธุ์แท้มากกว่า 100 ชนิด โดยเฉพาะในประเทศอินโดนีเซียมีถึง 30 ชนิด
มะเขือม่วง ปลูกเพื่อขาย รายได้งาม
มะเขือม่วงเป็นพืชผักที่นิยมทานกันทุกประเทศ ไม่ว่าจะเป็นในทวีปอเมริกายุโรปที่นิยมทานกับอาหาร ประเภทเผาย่าง หรือแม้แต่ในทวีปเอเชียเอง ทั้งในประเทศไทย และประเทศญี่ปุ่น โดยส่วนใหญ่แล้ว เพื่อนๆ เกษตรกรในประเทศไทยมักจะปลูกไว้ เพื่อรับประทานตามครัวเรือน และยังปลูกไว้ขายทั้งในและต่างประเทศ โดยประเทศที่ไทยส่งออกมะเขือม่วงไปยังประเทศญี่ปุนมากที่สุด
วิธีกําจัดวัชพืช ศัตรูพืชตัวร้าย
วัชพืชคือพืชพันธุ์ต่างๆ ที่ขึ้นอยู่ในพื้นที่รกร้างรวมทั้งพื้นที่แปลงเกษตรกรรม โดยส่งผลให้พืชเกษตรกรรมที่ปลูกกันไว้นั้นไม่สามารถเจริญเติบโตได้อย่างเต็มที่ เพราะถูกวัชพืชแย่งอาหาร น้ําหรือปุ๋ยที่คอยบํารุงพืชที่เราปลูกไว้ ทําให้ส่งผลต่อการเจริญเติบโตของพันธุ์พืช รวมทั้งการให้ผลิตผลของพืช ยิ่งไปกว่านั้นวัชพืชอาจจะนําพาแมลงและโรคต่างๆ เข้ามาสู่ผลผลิต ทําให้พืชผลผลิตของเราได้รับความเสียหายได้อีกด้วย
การเพาะเลี้ยง ไรแดงอาหารปลาหลากหลายชนิด
ไรแดงคืออาหารเลี้ยงปลาเศรษฐกิจหลายชนิด โดยใช้เลี้ยงอนุบาลพันธุ์ปลา เพราะเป็นอาหารที่อุดมไปด้วยโปรตีน ไขมันและคาร์โบไฮเดรต และยังมีสารอาหารมากมายเหมาะสําหรับให้เป็นอาหารปลาเศรษฐกิจต่าง ๆ ไม่ว่าจะเป็นปลากระพง ปลาเทโพ ปลาบึก และกุ้งก้ามกราม เมื่อก่อนนั้นไรแดงสามารถหาได้ง่ายตามแหล่งน้ําต่างๆ ไม่ว่าจะเป็นลําคลอง แม่น้ําหรืออ่างเก็บน้ําที่มีพืชสีเขียวปกคลุมอยู่เยอะ แต่ปัจจุบันหาได้ยากขึ้น จึงเกิดอาชีพเพาะเลี้ยงไรแดงขายขึ้นมา
ต้นหมาก พืชไทย มากประโยชน์
หมากเป็นต้นไม้ไทยสามารถนําผลไปแปรรูปทําประโยชน์ได้หลายอย่าง เริ่มตั้งแต่นําไปใช้ประกอบพิธีทางศาสนา ใช้เป็นของขบเคี้ยว ใช้ทํายาสมุนไพรทั้งในคนและในสัตว์  จนกระทั่งใช้ในอุตสาหกรรมฟอกหนังและทําสี เรียกว่านําไปใช้ประโยชน์ได้รอบด้าน ทําให้หมากมีตลาดรองรับที่กว้างสามารถขายส่งออกต่างประเทศได้ในราคาสูง เพื่อนๆเกษตรกรหลายรายจึงหันมาปลูกหมากกันมากขึ้น เพราะเป็นพืชที่ปลูกง่ายและสามารถขึ้นได้ดีในสภาพอากาศร้อนชื้นในบ้านเรานั่นเองครับ หมากจะแบ่งออกตามลักษณะผลได้ 2 แบบ คือ ผลกลมแป้นผลจะมีลักษณะเป็นลูกกลมและใหญ่กว่าผลกลมรี ทั้งยังมีเนื้อที่แน่นกว่าอีกด้วย ส่วนในแบบที่ 2 นั้น คือ ผลกลมรีจะมีลักษณะผลเล็กกว่าแบบแรก
ฟางข้าว กับวิธีรักษาฟางข้าวเป็นอาหารวัวกระบือ
ฟางข้าวคือผลผลิตจากกรรมวิธีการผลิตข้าวต่างๆ ที่ได้มาจากในนา หลายๆ คนคงรู้กันดีว่าฟางข้าวมีลักษณะเป็นเช่นไรแต่ก็อาจยังไม่รู้ว่าฟางข้าวนั้นมีประโยชน์อย่างมากมายมหาศาล โดยฟางข้าวนั้นสามารถนํามาใช้หมักทําปุ๋ยเป็นอาหารพืชได้ ทั้งยังใช้เป็นที่ปกคลุมดินเพื่อให้ร่มเงาแก่เมล็ดพืชที่ได้เพาะปลูกไว้และสามารถใช้เป็นวัสดุในการเพาะเห็ดฟางได้ นอกจากนี้ยังใช้ประโยชน์จากฟางข้าวสําหรับในครัวเรือนไม่ว่าจะใช้เป็นเชื้อเพลิงหรือใช้มุงหลังคา รวมทั้งใช้เป็นที่ผูกแทนเชือกและที่สําคัญฟางข้าวยังใช้ในการเลี้ยงสัตว์เป็นอาหารสําหรับโคกระบือได้อีกด้วย
กระดังงา ไม้ดอกกลิ่นหอม
กระดังงาหรือสะบันงาที่เป็นชื่อเรียกทางภาคเหนือนั้น เป็นชื่อของไม้เลื้อยยืนต้นที่มีกลิ่นหอมและชอบขึ้นอยู่ในสภาพอากาศร้อนชื้น เป็นไม้ตระกูลเดียวกับน้อยหน่า เพื่อนๆ เกษตรกรหลายรายมักปลูกดอกกระดังงาเพื่อส่งขายเป็นวัตถุดิบสําหรับการแปรรูปเป็นน้ํามันหอมระเหยเพื่อใช้บรรเทาอาการปวดเมื่อย รวมทั้งบรรเทาอาการวิงเวียนศีรษะ และยังสามารถนําน้ํามันหอมระเหยจากดอกกระดังงาไปใช้ไล่แมลงที่มารบกวนพืชพันธุ์ต่างๆ ที่เพาะปลูกได้อีกด้วย เรียกได้ว่ามีประโยชน์อย่างมากมายเลยล่ะครับ โดยทั่วไปกระดังงานั้นนิยมปลูกตามรั้วบ้านเพราะเป็นพืชที่เลื้อยขึ้นตามรั้วบ้านทั้งยังมีกลิ่นหอมในทุกเช้าจึงนิยมใช้เป็นทั้งไม้ดอกและไม้ประดับ
พริกหวาน ถึงไม่เผ็ดแต่ก็ขายได้
พริกหวาน ผักสร้างรายได้ แม้รสชาติจะไม่เผ็ดเหมือนพริกทั่วไปแต่ก็ได้รับความนิยมอย่างสูงจากร้านอาหารรวมทั้งตามบ้านเรือนที่นําพริกหวานมาใช้ปรุงอาหารทําให้หน้าตาของอาหารมีสีสันน่ารับประทานมากยิ่งขึ้น เมื่อก่อนนั้นเพื่อนๆ เกษตรกรส่วนใหญ่จะนิยมปลูกพริกหวานในภาคเหนือกันเยอะมาก เพราะพริกหวานจะขึ้นได้ดีในอากาศ 24-25 องศา แต่ในปัจจุบันนั้นได้มีการนําพริกหวานจากต่างประเทศมาดัดแปลงปรับปรุงพันธุ์จนปลูกได้ดีในภูมิอากาศแบบเมืองไทยเรา ทําให้การปลูกพริกหวานมีมากขึ้นในภาคอื่นๆ โดยพริกหวานที่นิยมนํามาปลูกในประเทศไทยนั้นจะมี 3 สายพันธุ์ด้วยกัน คือ พันธุ์สไปเดอร์เป็นพริกหวานที่มีสีแดง พันธุ์ซันนี่คือพริกหวานที่มีสีเหลือง และพันธุ์อมิราเต้ที่มีสีเขียว ซึ่งทั้งสามสายพันธุ์นั้นมาจากประเทศนิวซีแลนด์ แต่ในปัจจุบันก็มีพริกหวานจีนที่นิยมปลูกในเมืองไทยอีกด้วยครับ
ยาฆ่าแมลง หยุดได้หยุด ใช้เท่าที่จําเป็น
ยาฆ่าแมลง หรือ สารกําจัดแมลงแบะศัตรูพืช ส่วนใหญ่จะเป็นสารเคมีที่นํามาประกอบเข้าด้วยกัน เพื่อขจัดแมลงหรือระงับการเติบโตของเหล่าแมลงต่าง ๆ ยาฆ่าแมลง สามารถแยกเป็นประเภทได้หลายแบบ เช่น แบ่งตามวัยของแมลงตั้งแต่ระยะวางไข่ไปจนถึงตัวเต็มวัย หรืออาจจะแบ่งจากวิธีการส่งผลกระทบต่อแมลง เช่น ยาฆ่าแมลงแบบให้แมลงกินแล้วตาย หรือสัมผัสแล้วตาย เป็นต้น แต่หากจะแบ่งตามองค์ประกอบด้านเคมีแล้ว เราสามารถแบ่งออกเป็น 4 กลุ่มใหญ่ โดยมียาฆ่าแมลงกลุ่มออร์กาโนฟอสเฟตที่เพื่อนๆ เกษตรกรใช้กันเยอะสุด รองลงมาคือกลุ่มไพรีทรอยด์ นีโอนิโคตินอยด์ และคาร์บามเมต ตามลําดับ โดยทั่วไปยาฆ่าแมลงที่ใช้กันจะส่งผลต่อแมลงเมื่อแมลงไปสัมผัสกับโดยตรง เนื้อเยื่อของแมลงจะได้รับสารที่ดูดซึมไปแล้วเข้าไปยับยั้งกระบวนการทํางานที่มีผลต่อการมีชีวิตของแมลง แมลงที่อ่อนแอก็จะตายไป แต่มีแมลงที่มีปรับสภาพได้ มีความต้านทานยาฆ่าแมลงก็จะยังมีชีวิตรอด และเกิดการจดจํากลิ่น เมื่อมีการฉีดพ่นคราวต่อไป แมลงจดจํากลิ่นได้ ก็จะหลีกหนีไปในที่สุด
ปลาไหล สัตว์ท้องนา ราคาดี
ปลาไหลเป็นปลาน้ําจืดที่สามารถพบเจอได้ตามทุ่งนารวมทั้งในแอ่งน้ําจืดต่างๆ แต่ที่นิยมนํามาบริโภคกันนั้นก็คงจะหนีไม่พ้นปลาไหลนา เพราะคนส่วนใหญ่คิดว่าปลาไหลที่ได้จากธรรมชาติในท้องนานั้นจะเป็นปลาไหลเนื้อดีเพราะกินอาหารสัตว์เล็กตามไร่นา และเมื่อมีการบริโภคปลาไหลกันมากขึ้นทั้งในและต่างประเทศ จึงทําให้มีการเลี้ยงปลาไหลเพื่อขายกันมากขึ้น แต่ถึงอย่างไรแล้วปลาไหลนาจากธรรมชาติก็ยังมีราคาสูงกว่าปลาไหลที่เลี้ยงตามบ่อ โดยมีราคากิโลกรัมละ 100-250 บาท ทําให้พี่น้องเกษตรกรบางกลุ่มนิยมจับปลาไหลมาขายมากกว่าจะเลี้ยงเป็นบ่อครับ
การปลูกดอกรัก ดอกไม้สร้างรายได้อยู่คู่คนไทยมานาน
ดอกรักเป็นดอกไม้ที่นิยมใช้กันในงานพิธีกรรมต่างๆ มาตั้งแต่สมัยอดีตเลยก็ว่าได้ครับ โดยส่วนใหญ่จะใช้ดอกรักร้อยเป็นมาลัย รวมทั้งจัดตกแต่งประดับจานอาหาร ดอกรักจึงมีราคาสูงมากในช่วงเทศกาล ไม่ว่าจะเป็นวันพ่อ วันแม่ วันไหว้ครูหรือวันลอยกระทง  โดยมีราคาสูงถึงกิโลกรัมล่ะ 100-300 บาทเลยล่ะครับ ดอกรักจึงถือได้ว่าเป็นพืชดอกชนิดหนึ่งที่น่าปลูกมาก ดอกรักนั้นมีหลากหลายชนิดซึ่งถ้าหากเป็นดอกรักที่พบเจอได้ง่ายตามธรรมชาติก็มักจะเป็นดอกรัก พันธุ์รักแก้ว มีลักษณะดอกเล็กอวบเล็กน้อยซึ่งไม่นิยมนํามาปลูกกัน ส่วนดอกรักพันธุ์ที่นิยมปลูกขายกันมากและยังมีราคาสูง เพราะให้ดอกที่สวยงามสีขาวสดใสนั้นมีชื่อว่า ดอกรัก พันธุ์จิ้งจก
ตําแยแมว พืชสําหรับคนรักสัตว์
ตําแยแมวหรือที่เรียกกันว่ากัญชาแมวนั้น เป็นพืชที่โปรดปรานของสัตว์หลายชนิดเช่นแมว สุนัขหรือเสือ รวมทั้งสัตว์ต่างๆ ในตระกูลเดียวกัน เมื่อแมวได้กินต้นตําแยแมวก็จะทําให้รู้สึกมีความสุข รวมถึงรู้สึกสดชื่นและร่าเริงขึ้น ตําแยแมวในปัจจุบันอาจจะมีไม่เยอะเหมือนกับสมัยก่อนเพราะมีบ้านเรือนที่อยู่อาศัยปลูกขึ้นเยอะทําให้มีการไถหญ้าออกไปบ้างจนไม่ค่อยเห็นต้นตําแยแมวในเมืองเหมือนเมื่อก่อน อีกทั้งในปัจจุบันคนรักแมวและเลี้ยงแมวส่วนใหญ่พักอาศัยอยู่คอนโดและอาคารตึกสูง ทําให้ยากต่อการหาพืชชนิดนี้มาให้สัตว์เลี้ยงของตัวเอง จนทําให้เกิดช่องทางหารายได้จากการปลูกต้นตําแยแมวขึ้น เพื่อจําหน่ายให้แก่คนรักแมว นอกจากจะช่วยบํารุงร่างกายของแมวได้แล้ว ตําแยแมวยังเป็นพืชที่แมวใช้กินเพื่อขับขนของตัวเองออกจากท้องอีกด้วย จึงเป็นพืชยอดฮิตของคนรักสัตว์เลยก็ว่าได้